Dit proe soos huis: Episode 1 + Groenboontjiebredie | Sarie
Herman Lensing bring hulde aan sy ma met sy nuwe kosprogram, Dit proe soos huis. Deur haar resepte probeer hy troos vind en herontdek die smake en geure van sy grootwordjare. Hy kook ook saam met ander bekendes wat hul onthou-stories en nostalgiese geregte deel. Hier deel ons die groenboontjiebredie uit episode 1.
Ná die verlies van sy ma vier Herman Lensing haar lewe en liefde vir kos in 'n plattelandse kombuis naby Malmesbury. Arina du Plessis kuier in Episode 1 by hom en saam maak hulle kos wat proe soos huis.
Groenboontjiebredie FOTO Skermgreep uit 'Dit proe soos huis'
Jy het nie baie (of duur) vleis nodig om hierdie treffer te maak nie — sorg net dat daar 'n vetjie aan is.
350 g stoweskaapvleis, in stukkies gesny (ek gebruik graag rib)
400 g groenbone, skoongemaak en gekerf
Geur die vleis met sout en peper en braai dit bruin in die olie in 'n swaarboomkastrol. Voeg die uie en koljander by en braai dit saam met die vleis vir ongeveer 3 minute, of tot die uie begin sag word. Voeg genoeg water by om die vleis heeltemal te bedek. Verhit tot kookpunt, draai die stoofplaat laag en prut stadig vir sowat 90 minute, of tot die vleis sag is. (Kyk dat daar deurentyd genoeg vloeistof in die kastrol is.) Voeg die aartappels en boontjies by en geur liggies met nog 'n bietjie sout en witpeper, maar moenie roer nie. Verhit weer tot kookpunt, bedek die kastrol en prut vir 30-40 minute tot die aartappels en boontjies gaar is. Gee nou eers die bredie 'n roer, geur vir oulaas na smaak en rond af met 'n skeut vars suurlemoensap. Sit voor op gestoomde witrys.